
 KORUPCIJOS PASIREIŠKIMO TIKIMYBĖS NUSTATYMO IR 2025 METŲ ANTIKORUPCINĖS VEIKLOS ANALIZĖ

2026 m. rugsėjo 16 d.

Klaipėda


Vadovaujantis Lietuvos Respublikos vyriausybės 2002 m. spalio 8 d. nutarimus Nr.1601 „Dėl korupcijos rizikos analizės atlikimo patvirtinimo“, Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 „Dėl valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijų patvirtinimo“, Klaipėdos lopšelyje-darželyje „Žemuogėlė“ taryboje 2026 m. rugsėjo 14 d. Nr.V3-4 analizuotas ir vertintas korupcijos tikimybės nustatymas ir vertinimas.


Vertinimas atliktas dokumentiniu būdu, formaliuoju ir palyginimo metodais. Peržiūrėti įstaigos darbuotojų pareigybių aprašymai, direktorės įsakymai ir kiti teisės aktai, kuriais savo darbe vadovaujasi darbuotojai, vykdydami jiems priskirtas funkcijas, taip pat dalis vykdomos veiklos dokumentinės medžiagos. 

Tyrimo metu nustatyta:


1.  Per analizuojamą laikotarpį įstaigoje nebuvo užfiksuota Lietuvos Respublikos korupcijos prevencijos įstatymo 2 str. 2 dalyje nurodytų korupcinio pobūdžio nusikalstamų veiklų ir kitų tapataus pobūdžio, tačiau mažiau pavojingų teisės pažeidimų, atvejų už kuriuos numatyta administracinė, tarnybinė (drausminė) ar kitokia teisinė atsakomybė.


2.     Įstaigoje parengta Klaipėdos lopšelio-darželio „Žemuogėlė“ korupcijos prevencijos programa.


3.  Darbuotojų funkcijos, uždaviniai bei atsakomybė išsamiai reglamentuoti darbuotojų pareigybių aprašymuose, lopšelio-darželio nuostatuose bei vidaus darbo tvarkos taisyklėse. Nėra norminių aktų ar administracinių aktų kolizijų.


4.   Lopšelio-darželio veikla nėra susijusi su leidimu, nuolaidų, lengvatų ir kitokių papildomų teisių suteikimu ar apribojimu.


5.   Lopšelio-darželio direktorė priima mažai sprendimų, kuriems nereikia steigėjo – Savivaldybės tarybos arba savivaldybės administracijos patvirtinimo arba suderinimo. Įvairioms veiklos sritims yra sudarytos komisijos, metodinės grupės, kurių darbas reglamentuotas Klaipėdos lopšelio-darželio „Žemuogėlė“ nuostatuose.


6.   Lopšelio-darželio veikloje nenaudojama valstybės ar tarnybos paslaptį sudaranti informacija.


7.   Specialiųjų tyrimų tarnyba teisės aktų nustatyta tvarka korupcijos rizikos analizės lopšelyje-darželyje neatliko.


Korupcijos pasireiškimo tikimybės patikrinimo išvada:


1.   Atlikus Klaipėdos lopšelio-darželio „Žemuogėlė“ veiklos sričių vertinimą nustatyta, kad korupcijos pasireiškimo tikimybė įstaigoje minimali.


2.   Klaipėdos lopšelio-darželio „Žemuogėlė“ turto valdymas ir disponavimas apskaitomas savivaldybės biudžetinių įstaigų buhalterijoje, atliekant kasmetinę turto inventorizaciją, sudarant ir patvirtinant aprašus.


3.    Viešųjų supaprastintų pirkimų konkursai vykdomi pagal Klaipėdos lopšelyje-darželyje „Žemuogėlė“ patvirtintą „Viešųjų pirkimų tvarką“.


4.   Pedagogai ir kiti pedagoginiai darbuotojai priimami į darbą vadovaujantis Lietuvos Respublikos švietimo ir mokslo ministro 2011 m. rugsėjo 15 d. įsakymu Nr. V-1680, patvirtintu mokytojų priėmimo ir atleidimo iš darbo tvarkos aprašu.


5.   Vaikai į Klaipėdos lopšelį-darželį „Žemuogėlė“ priimami vadovaujantis Klaipėdos miesto savivaldybės tarybos 2015 m. gruodžio 22 d. sprendimu Nr.T2-352 „Dėl vaikų priėmimo į Klaipėdos miesto savivaldybės švietimo įstaigų ikimokyklinio ir priešmokyklinio ugdymo grupes tvarkos aprašo patvirtinimo“ patvirtinta tvarka.


6.   Antikorupcinio švietimo temos 2025 metais buvo integruotos į ugdymo programą. 

Direktoriaus pavaduotoja ugdymui



  Natalja Sosunova

